dwar il-proposta għal direttiva tal-Kunsill li temenda d-Direttiva 93/109/KE tas-6 ta' Diċembru 1993 dwar ċerti arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għall -Parlament Ewropew għaċ-ċittadini ta' l-Unjoni residenti fi Stat Membru li ma twieldux fih . Kumitat għall-Affarijiet Kostituzzjonali Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! OPINJONI TAL-KUMITAT GĦAL-LIBERTAJIET ĊIVILI, IL-ĠUSTIZZJA U L-INTERN Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal direttiva tal-Kunsill li temenda d-Direttiva 93/109/KE tas-6 ta' Diċembru 1993 dwar ċerti arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għall- Parlament Ewropew għaċ-ċittadini ta' l-Unjoni residenti fi Stat Membru li ma twieldux fih. (Proċedura ta' konsultazzjoni) Il-Parlament Ewropew, – wara li kkunsidra l-proposta tal-Kummissjoni lill-Kunsill ( COM(2006)0791 ) i Għadha mhix ippubblikata fil-ĠU. , – wara li kkunsidra l-Komunikazzjoni mill-Kummissjoni ( COM(2006)0790 ) Elezzjonijiet Ewropej 2004, Rapport tal-Kummissjoni dwar il-parteċipazzjoni ta' ċittadini ta' l-Unjoni Ewropea fl-Istat Membru ta' residenza (Direttiva 93/109/KE) u dwar l-arranġamenti elettorali (Deċiżjoni 76/787/EC kif emendata permezz ta' Deċiżjoni 2002/772/KE, Euratom). , – wara li kkunsidra l-Att ta' l-20 ta' Settembru 1976 dwar l-elezzjoni tal-membri tal-Parlament Ewropew b'vot dirett universali ĠU L 278, 8.10.1976, p. – wara li kkunsidra r-Regolament (KE) Nru 2004/2003 ĠU L 297, 15.11.2003, p. 1. ta' l-4 ta' Novembru 2003 dwar ir-regolamenti li jirregolaw il-partiti politiċi f'livell Ewropew u r-regoli dwar il-finanzjament tagħhom, – wara li kkunsidra l-Artikolu 39 tal-Karta tad-Drittijiet Fundamentali ta' l-Unjoni Ewropea ĠU C 364, 18.12.2000, p. – wara li kkunsidra l-Artikolu 19(2) tat-Trattat KE, skond liema artikolu ġie kkonsultat mill-Kunsill ( C6‐0066/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Kostituzzjonali u l-opinjoni tal-Kumitat għal-Libertajiet Ċivili, il-Ġustizzja u l-Intern ( A6‐0267/2007 ), Japprova l-proposta tal-Kummissjoni kif emendata; Jistieden lill-Kummissjoni sabiex konsegwentement tbiddel il-proposta tagħha, b'konformità ma' l-Artikolu 250(2) tat-Trattat KE; Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament; Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali; Jagħti istruzzjonijiet lill-President tiegħu biex iressaq il-pożizzjoni tiegħu lill-Kunsill u lill-Kummissjoni. Test propost mill-Kummissjoni (1) Ir-rapport tal-Kummissjoni dwar l-applikazzjoni għall-elezzjonijiet ta' l-2004 tad-Direttiva tal-Kunsill 93/109/KE li jistipula arranġamenti dettaljati għall-eżerċizzju tad-dritt tal-vot u tal-kandidatura fl-elezzjonijiet tal-Parlament Ewropew għall-ċittadini ta' l-Unjoni residenti fi Stat Membru fejn ma twieldux wera l-ħtieġa li jiġu emendati ċerti dispożizzjonijiet tad-Direttiva. (1) Ir-rapport tal-Kummissjoni dwar l-applikazzjoni għall-elezzjonijiet ta' l-2004 tad-Direttiva tal-Kunsill 93/109/KE li jistipula arranġamenti dettaljati għall-eżerċizzju tad-dritt tal-vot u tal-kandidatura fl-elezzjonijiet tal-Parlament Ewropew għall-ċittadini ta' l-Unjoni residenti fi Stat Membru fejn ma twieldux wera l-ħtieġa li jiġu emendati ċerti dispożizzjonijiet tad-Direttiva. Iċ-ċittadinanza ta' l-Unjoni tiggarantixxi l-istess drittijiet għaċ-ċittadini kollha ta' l-UE, kemm jekk twieldu jew jgħixu fl-Unjoni nfusha kif ukoll f'pajjiż terz. L-istituzzjonijiet Komunitarji għandhom għalhekk ikunu viġilanti meta jiżguraw li ċittadini ta' l-Unjoni residenti f'pajjiż terz ikunu kapaċi jeżerċitaw id-drittijiet tagħhom fil-każ ta' elezzjonijiet għall-Parlament Ewropew. PREMESSA 1 A (ġdida) (1a) Il-mobilità dejjem ikbar tan-nies minn naħa għall-oħra tal-fruntieri interni ta' l-Unjoni ssaħħaħ il-ħtieġa li jkunu pprovduti drittijiet demokratiċi kompletament mobbli fil-każ ta' elezzjonijiet kemm għall-Parlament Ewropew kif ukoll dawk muniċipali, kif ukoll il-ħtieġa li jkun żgurat li ċ-ċittadini ma jitilfux id-drittjiet demokratiċi tagħhom għaliex jgħixu fi Stat Membru li mhux dak ta' l-oriġini tagħhom. PREMESSA 2 A (ġdida) (2a) Din il-projbizzjoni ta' l-aħħar tmur lil hinn minn dak li hu meħtieġ biex ikun żgurat li ma jkunx hemm diskriminazzjoni kontra ċ-ċittadini ta' l-Unjoni għal raġunijiet ta' nazzjonalità meta dawn jeżerċitaw id-dritt tagħhom li joħorġu bħala kandidati. L-Istati Membri għandu jkollhom id-diskrezzjoni li jiddeċiedu jekk għandhomx jippermettu kandidaturi f'iktar minn Stat wieħed fl-istess elezzjoni, u l-partiti politiċi għandhom jitħallew jiddeċiedu jekk iridux jinkoraġġixxu kandidaturi multipli. Ġustifikazzjoni Ara l-emenda 15 li tikkorrispondi. PREMESSA 2 B (ġdida) (2b) L-Att ta' l-20 ta' Settembru 1976 dwar l-elezzjoni tal-membri tal-Parlament Ewropew b'vot dirett universali 1 jipprovdi li, fejn il-liġi primarja tkun siekta, il-liġi elettorali għandha tkun suġġetta għad-dispożizzjonijiet nazzjonali; barra minn hekk, il-liġi primarja tipprojbixxi espressament l-ivvutar doppju, iżda tibqa' siekta dwar il-kwistjoni tal-kandidatura doppja. –––––– 1 ĠU L 278, 8.10.1976, p. Att kif emendat l-aħħar permezz tad-Deċiżjoni tal-Kunsill 2002/772/KE, Euratom (ĠU L 283, 21.10.2002, p. Ġustifikazzjoni Ara l-emenda 15 li tikkorrispondi. PREMESSA 3 A (ġdida) (3a) Ir-rikonoxximent obbligatorju, mill-Istat Membru ta' residenza, ta' skwalifika rigward id-dritt li wieħed joħroġ bħala kandidat hija kundizzjoni addizjonali ta' l-eżerċitar ta' dak id-dritt, li mhix koperta la mill-kliem u l-anqas mill-ispirtu ta' l-Artikolu 19(2) tat-Trattat KE. L-Istat Membru ta' residenza għandu jkun intitolat li jistabbilixxi jekk individwu kienx ikun imċaħħad mid-dritt li joħroġ għall-elezzjoni skond il-liġi nazzjonali ta' dak l-Istat fl-istess ċirkustanzi u bl-istess mod, u jiddeċiedi f'isem tiegħu jekk għandux jirrikonoxxi l-iskwalifika applikabbli fl-istat ta' oriġini. Ġustifikazzjoni Ara l-emenda 16 li tikkorrispondi. PREMESSA 3 B (ġdida) (3c) Il-Kunsill m'għandux imur lil hinn mill-intenzjoni msemmija fid-dispożizzjonijiet tal-liġi primarja, u l-'arranġamenti dettaljati' stipulati fid-Direttiva 93/109/KE skond it-termini ta' l-Artikolu 19(2) tat-Trattat KE għandhom ikunu limitati għal dak li hu strettament neċessarju biex jingħata effett liż-żewġ drittijiet intenzjonati - jiġifieri, id-dritt li wieħed jivvota u joħroġ għall-elezzjoni fi Stat li mhux tiegħu, u m'għandux jintroduċi kundizzjonijiet għall-eżerċitar ta' dawk id-drittijiet ħlief jew flimkien ma' dawk li hemm dispożizzjoni għalihom fil-liġi ta' l-Istat ta' residenza. Ġustifikazzjoni Ara l-emendi 15, 16 u 19, li jikkorrispondu. (5) Il-ħtieġa li l-kandidati jissottomettu din iċ-ċertifikazzjoni għandha għalhekk titneħħa u minfloka jkun hemm referenza dwar dan fid-dikjarazzjoni formali li l-kandidati għandhom jippreżentaw. (5) Il-ħtieġa li l-kandidati jissottomettu din iċ-ċertifikazzjoni għandha għalhekk titneħħa u minfloka jkun hemm referenza fakultattiva dwar dan fid-dikjarazzjoni formali li l-kandidati għandhom jippreżentaw. Ġustifikazzjoni Ara l-emendi 21 u 22 li jikkorrispondu. (6) L-Istati Membri ospitanti għandu jkollhom l-obbligu li jinnotifikaw lill-Istat Membru ta' oriġini b'din id-dikjarazzjoni biex jiġi assigurat li l-kandidat Komunitarju ma ġiex fil-fatt imċaħħad minn dan id-dritt fl-Istat Membru ta' oriġini. imħassra Ġustifikazzjoni Ara l-emendi 21 u 22 li jikkorrispondu. (9) Għandu għalhekk jitneħħa l-iskambju ta' informazzjoni, filwaqt li jinżamm l-obbligu li ssir dikjarazzjoni li permezz tagħha l-elettur jew il-kandidat jintrabat li jeżerċita d-dritt tiegħu tal-vot jew tal-kandidatura biss fl-Istat Membru ta' residenza; (9) Għandu għalhekk jitneħħa l-iskambju ta' informazzjoni, filwaqt li jinżamm l-obbligu li ssir dikjarazzjoni li permezz tagħha l-elettur jintrabat li jeżerċita d-dritt tiegħu tal-vot biss fl-Istat Membru ta' residenza. Ġustifikazzjoni Ara l-emendi 15 u 20 li jikkorrispondu. (10) Barra minn hekk, biex jiġi evitat il-vot jew il-kandidatura doppja u li jiġi eżerċitat id-dritt tal-vot jew tal-kandidatura minkejja li persuna ġiet imċaħħda minn dawn id-drittijiet , l-Istati Membri ospitanti għandhom jieħdu miżuri biex jassiguraw li l-ksur ta' l-obbligi elenkati fid-Direttiva jkun suġġetti għall- pieni xierqa. (10) Barra minn hekk, l-Istati Membri ospitanti għandhom jieħdu miżuri biex jassiguraw li ineżatezzi fid-dikjarazzjonijiet formali minn ċittadini ta' l-Unjoni u elenkati fid-Direttiva jkunu suġġetti għal sanzjonijiet xierqa. Ġustifikazzjoni Ara l-emendi 18 u 23 li jikkorrispondu. PREMESSA 10 A (ġdida) (10a) L-Istati Membri għandhom dmir, skond l-Artikolu 12 tad-Direttiva 93/109/KE, li jinfurmaw liċ-ċittadini ta' l-UE bid-dritt tagħhom li jivvutaw u li joħorġu bħala kandidati fl-Istat Membru ta' residenza tagħhom fi żmien xieraq qabel kull elezzjoni għall-Parlament Ewropew; l-Istati Membri għandhom ikunu appoġġjati mill-Parlament Ewropew u mill-Kummissjoni, u mill-partiti politiċi kemm fil-livell Ewropew u kemm nazzjonali, fl-għażla ta' l-aħjar prattika f'dak ir-rigward, sabiex itejbu l-livell ta' parteċipazzjoni fl-elezzjonijiet. Fir-rapport jeħtieġ li tħejji fl-applikazzjoni tad-Direttiva emendata għall-elezzjonijiet tal-Parlament Ewropew fl-2009, il-Kummissjoni, fuq il-bażi ta' l-informazzjoni mogħtija mill-Istati Membri, għandha tibbaża l-analiżi tagħha b'mod partikolari fuq ir-riżultati tal-kontrolli u spezzjonijiet li jsiru mill-Istati Membri wara l-elezzjonijiet biex tigi kkalkulata l-frekwenza tal-votazzjoni doppja u tal-kandidaturi doppji eventwali; Fir-rapport jeħtieġ li tħejji fl-applikazzjoni tad-Direttiva emendata għall-elezzjonijiet tal-Parlament Ewropew fl-2009, il-Kummissjoni, fuq il-bażi ta' l-informazzjoni mogħtija mill-Istati Membri, għandha tibbaża l-analiżi tagħha b'mod partikolari fuq ir-riżultati tal-kontrolli u spezzjonijiet li jsiru mill-Istati Membri wara l-elezzjonijiet biex tigi kkalkulata l-frekwenza tal-votazzjoni doppja eventwali; Ġustifikazzjoni Ara l-emendi 15 u 20 li jikkorrispondu. (12) Kontroll ta' rutina tal-voti kollha u tal-kandidaturi kollha jkun sproporzjonat mal-problemi identifikati u jqanqal problemi ta' fattibbiltà minħabba li fl-Istati Membri m'hemmx metodi elttroniċi uniformi biex tiġi reġistrata u maħżuna d-data dwar il-parteċipazzjoni effettiva u l-kandidaturi preżentati ; jeħtieġ għalhekk li l-Istati Membri jagħmlu kontrolli speċifiċi dwar is-sitwazzjonijiet fejn hemm probabbiltà akbar ta' votazzjoni doppja jew kandidaturi doppji ; (12) Kontroll ta' rutina tal-voti kollha jkun sproporzjonat mal-problemi identifikati u jqanqal problemi ta' fattibbiltà minħabba li fl-Istati Membri m'hemmx metodi elettroniċi uniformi biex tiġi reġistrata u maħżuna d-data dwar il-parteċipazzjoni effettiva; jeħtieġ għalhekk li l-Istati Membri jagħmlu kontrolli speċifiċi dwar is-sitwazzjonijiet fejn hemm probabbiltà akbar ta' votazzjoni doppja; Ġustifikazzjoni Ara l-emendi 15 u 20 li jikkorrispondu. ARTIKOLU 1, PUNT 1 A (ġdid) Artikolu 3 (Direttiva 93/109/KE) (1a) L-Artikolu 3 għandu jkun sostitwit b'dan li ġej: Kwalunkwe persuna li fid-data tar-riferenza: (a) tkun ċittadina ta' l-Unjoni skond it-tifsira ta' l-Artikolu 17(1) tat-Trattat: (b) mhix ċittadina ta' l-Istat Membru ta' residenza, iżda tissodisfa l-istess kundizzjonijiet, rigward id-dritt tal-vot u li toħroġ bħala kandidata, li dak l-Istat jimponi bil-liġi fuq iċ-ċittadini tiegħu stess, għandu jkollha d-dritt tal-vot u li toħroġ bħala kandidata fl-elezzjonijiet għall-Parlament Ewropew fl-Istat Membru ta' residenza, sakemm ma tkunx prekluża mill-eżerċitar ta' dawk id-drittijiet mill-Istat Membru ta' residenza skond l-Artikoli 6 u 7. Fejn, sabiex joħorġu bħala kandidati, iċ-ċittadini ta' l-Istati Membri ta' residenza jridu jkunu ilhom ċittadini għal ċertu perjodu minimu, iċ-ċittadini ta' l-Unjoni għandhom ikunu meqjusa li ssodisfaw dik il-kundizzjoni meta jkunu ċittadini ta' Stat Membru għall-istess perjodu." Ġustifikazzjoni Id-drittijiet ta' ċittadini ta' l-UE li jivvutaw jew joħorġu bħala kandidati fl-Istat Membru ta' residenza jridu jkunu konformi mad-drittijiet taċ-ċittadini ta' l-Istat Membru ta' residenza. L-emenda tissostitwixxi l-kliem 'f'każ li tiġi mċaħħda minn dawn id-drittijiet skond l-Artikoli 6 u 7' bil-kliem 'sakemm ma tkunx prekluża mill-eżerċitar ta' dawk id-drittijiet mill-Istat Membru ta' residenza skond l-Artikoli 6 u 7' sabiex turi li ma jistax ikun hemm awtomatiżmu. Kwalunkwe ċaħda tad-drittijiet elettorali trid tkun riżultat ta' deċiżjoni individwali meħuda mill-awtoritajiet kompetenti ta' l-Istat Membru ta' residenza b'konformità mal-liġi nazzjonali tiegħu. ARTIKOLU 1, PUNT 1 B (ġdid) Artikolu 4, paragrafu 2, (Direttiva 93/109/KE) (1a) Fl-Artikolu 4, il-paragrafu 2 għandu jkun sostitwit b'dan li ġej: Il-votanti tal-Komunità jistgħu joħorġu bħala kandidati f'aktar minn Stat Membru wieħed fl-istess elezzjoni, sakemm il-liġi ta' l-Istat Membru ta' residenza ma teskludix dik il-possibilità fir-rigward taċ-ċittadini tiegħu, u sakemm il-votant tal-Komunità jissodisfa l-kundizzjonijiet tad-dritt li joħroġ bħala kandidat kif previst fil-liġi ta' l-Istat Membru l-ieħor ikkonċernat." Ġustifikazzjoni L-Att ta' l-1976, b'mod espliċitu jeskludi l-votazzjoni doppja, iżda ma jeskludix il-kandidatura doppja. Skond il-liġi primarja applikabbli, il-permess għal kandidatura doppja jitħalla għalhekk għad-diskrezzjoni ta' l-Istat Membru kkonċernat. ARTIKOLU 1, PUNT 2, PUNT (-A) (ġdid) Artikolu 6, paragrafu 1, (Direttiva 93/109/KE) (-a) il-paragrafu 1 għandu jkun sostitwit minn dan li ġej: L-Istat Membru ta' residenza jista' jiddisponi li ċittadini ta' l-Unjoni li, permezz ta' deċiżjoni tal-liġi kriminali jew ċivili individwali, kienu mċaħħda mid-dritt li joħorġu bħala kandidati skond il-liġi ta' l-Istat Membru ta' oriġini tagħhom, għandhom ikunu preklużi milli jeżerċitaw dak id-dritt fl-Istat Membru ta' residenza f'elezzjonijiet għall-Parlament Ewropew jekk kienu jkunu mċaħħda minn dak id-dritt skond il-liġi nazzjonali ta' dak l-Istat għall-istess reat u bl-istess mod." Ġustifikazzjoni Artikolu 6, paragrafu 2, (Direttiva 93/109/KE) L-Istat Membru tar-residenza jista' jagħmel stħarriġ jekk iċ-ċittadini ta' l-Unjoni li wrew ix-xewqa li jeżerċitaw id-dritt tagħhom għall-kandidatura f'dan l-Istat Membru tneħħilhomx dan id-dritt fl-Istat Membru ta' oriġini minħabba xi deċiżjoni individwali tal-liġi ċivili jew tal-liġi kriminali." L-"Ma taffettwax il-verżjoni Maltija" Ġustifikazzjoni Ma taffettwax il-verżjoni Maltija. Artikolu 6, paragrafu 3, (Direttiva 93/109/KE) Għall-għanijiet tal-paragrafu 2 ta' dan l-Artikolu, l-Istat Membru tar-residenza għandu jgħarraf lill-Istat Membru ta' oriġini bid-dikjarazzjoni pprovduta fl-Artikolu 10(1). Għal dan il-għan, l-Istat Membru taċ-ċittadinanza għandu jgħaddi t-tagħrif meħtieġ li normalment ikollu fil-ħin u l-mod xieraq; din l-informazzjoni trid tinkludi biss dettalji li huma strettament neċessarji għall-implimentazzjoni ta' dan l-Artikolu u jistgħu jintużaw biss għal dan il-għan. Jekk l-informazzjoni pprovduta twassal biex il-kontenut tad-dikjarazzjoni ma jkunx validu, l-Istat Membru ta' residenza għandu jieħu l-passi neċessarji biex iżomm il-persuna kkonċernata milli toħroġ bħala kandidat." Għall-għanijiet tal-paragrafu 2 ta' dan l-Artikolu, l-Istat Membru tar-residenza jista' jgħarraf lill-Istat Membru ta' oriġini bid-dikjarazzjoni pprovduta fl-Artikolu 10(1). Għal dan il-għan, l-Istat Membru taċ-ċittadinanza għandu jgħaddi t-tagħrif meħtieġ li normalment ikollu fil-ħin u l-mod xieraq; din l-informazzjoni trid tinkludi biss dettalji li huma strettament neċessarji għall-implimentazzjoni ta' dan l-Artikolu u jistgħu jintużaw biss għal dan il-għan. Ġustifikazzjoni Għandha tkun kwistjoni għad-diskrezzjoni ta' l-Istat Membru ta' residenza li jinforma lill-Istat Membru ta' oriġini dwar id-dikjarazzjoni formali ta' kandidat u li jiddeċiedi dwar il-konsegwenzi ta' l-ineżatezzi. ARTIKOLU 1, PUNT 2 A (ġdid) Artikolu 7 (Direttiva 93/109/KE) (2a) Artikolu 7 għandu jkun sostitwit b'dan li ġej: L-Istat Membru ta' residenza jista' jiddisponi li ċittadini ta' l-Unjoni li , permezz ta' deċiżjoni tal-liġi kriminali jew ċivili individwali, kienu mċaħħda mid-dritt tagħhom li jivvutaw skond il-liġi ta' l-Istat Membru ta' oriġini tagħhom , għandhom ikunu preklużi milli jeżerċitaw dak id-dritt fl-Istat Membru ta' residenza f'elezzjonijiet għall-Parlament Ewropew jekk kienu jkunu mċaħħda minn dak id-dritt skond il-liġi nazzjonali ta' dak l-Istat għall-istess reat u bl-istess mod. Għall-għanijiet tal-paragrafu 1 ta' dan l-Artikolu, l-Istat Membru tar-residenza għandu jgħarraf lill-Istat Membru ta' oriġini bid-dikjarazzjoni pprovduta fl-Artikolu 9(2). Għal dan il-għan, l-Istat Membru taċ-ċittadinanza għandu jgħaddi t-tagħrif meħtieġ li normalment ikollu fil-ħin u l-mod xieraq; din l-informazzjoni trid tinkludi biss dettalji li huma strettament neċessarji għall-implimentazzjoni ta' dan l-Artikolu u jistgħu jintużaw biss għal dan il-għan. L-Istat Membru ta' oriġini jista' wkoll, fil-ħin xieraq u b'mod opportun, jgħaddi lill-Istat Membru ta' residenza kull informazzjoni meħtieġa għall-implimentazzjoni ta' dan l-Artikolu." Ġustifikazzjoni Din l-emenda toħloq konformità bejn id-dritt tal-vot u d-dritt li wieħed joħroġ bħala kandidat u hija bbażata fuq l-istess raġunament bħall-emenda 16. ARTIKOLU 1, PUNT 3 , PUNT (-A) (ġdid) Artikolu 10, paragrafu 1, punt (b) (Direttiva 93/109/KE) (-a) punt (b) tal-paragrafu 1 għandu jkun sostitwit minn dan li ġej: "(b) fejn applikabbli, li hu jew hi se joħorġu bħala kandidat għall-elezzjoni għall-Parlament Ewropew fi Stat Membru ieħor, u" Ġustifikazzjoni Jekk il-kandidatura doppja m'għadhiex aktar eskluża mid-Direttiva, għandha tkun trattata b'mod trasparenti. Artikolu 10, paragrafu 1, punt (d) (Direttiva 93/109/KE) (d) li ma ġiex imċaħħad mid-dritt li joħroġ bħala kandidat fl-Istat Membru ta' oriġini. imħassar Ġustifikazzjoni Konsistenza ma' dawk li ntqal hawn fuq. Artikolu 10, paragrafu 3, (Direttiva 93/109/KE) (c) il-paragrafu 3 jsir paragrafu 2. (c) il-paragrafu 3 jsir paragrafu 2 u huwa emendat kif ġej: "L-Istat Membru ta' residenza jista' jesiġi miċ-ċittadini tal-Komunità, li huma intitolati li joħorġu bħala kandidati, biex jipproduċu dokument ta' identità validu. Jista' jesiġi wkoll li jindikaw id-data li minnha huma ilhom ċittadini ta' Stat Membru u jekk kinux imċaħħda mid-dritt li joħorġu bħala kandidati fl-Istat Membru ta' oriġini tagħhom." Ġustifikazzjoni Konsistenza ma' l-emenda 21. Artikolu 13, paragrafu 1, (Direttiva 93/109/KE) L-Istat Membru ta' residenza għandu jieħu l-miżuri neċessarji biex jassigura li ineżatezzi bħal dawn fid-dikjarazzjonijiet formali pprovduti fl-Artikolu 9(2) u 10(1) bi ksur ta' l-obbligi imposti b'din id-Direttiva , huma suġġetti għall-pieni effettivi, proporzjonali u dissważivi. L-Istat Membru ta' residenza għandu jieħu l-miżuri neċessarji biex jassigura li ineżatezzi fid-dikjarazzjonijiet formali pprovduti fl-Artikolu 9(2) u 10(1) ikunu suġġetti għall-pieni effettivi, proporzjonali u dissważivi. Ġustifikazzjoni Il-kliem ta' din id-dispożizzjoni kif propost mill-Kummissjoni jagħti l-impressjoni daqs li kieku d-Direttiva toħloq obbligi diretti għaċ-ċittadini ta' l-Unjoni li mhux u ma jistax ikun il-każ. Il-Kummissjoni ressqet proposta għall-Direttiva tal-Kunsill biex temenda d-Direttiva 93/109/KE tas-6 ta' Diċembru 1993 dwar arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għall- Parlament Ewropew għaċ-ċittadini ta' l-Unjoni residenti fi Stat Membru li ma twieldux fih . Il-proposta hija mfassla wara evalwazzjoni ta' l-esperjenza prattika ta' l-elezzjonijiet preċedenti u b'mod partikulari dawk ta' l-2004 li dwarhom kien ikkummissjunat studju dettaljat. Dan l-eżerċizzju ta' monitoraġġ kien sintetizzat fil-Komunikazzjoni mill-Kummissjoni COM(2006) 790 finali tat-12 ta' Diċembru 2006, bi tliet dokumenti ta' appoġġ SEC(2006) 1645, 1646, 1647. Skond it-termini ta' l-Artikolu 19.2 TEC il-Parlament huwa biss ikkonsultat dwar din il-proposta, iżda l-Kunsill irid jaġixxi b'mod unanimu. L-Att ta' l-1976 li jistabbilixxi elezzjonijiet diretti għall-Parlament Ewropew jipprevedi li fejn l-Artikolu 8 huwa sieket, "il-proċedura elettorali għandha tkun irregolata f'kull Stat Membru mid-dispożizzjonijiet nazzjonali". L-Artikolu 9 jgħid li: "ħadd ma' jista jivvota aktar minn darba fi kwalunkwe elezzjoni tal-membri tal-Parlament Ewropew". M'hemm l-ebda dispożizzjoni simili fir-rigward tal-kandidatura. It-Trattat ta' Maastricht stabilixxa ċ-ċittadinanza ta' l-Unjoni b'ċerti drittijiet elettorali. L-Artikolu 19(2) TEC, kif emendat minn Maastricht, jgħid: Mingħajr preġudizzju għall-Artikolu 190(4) [ il-proċedura elettorali uniformi ] u għad-dispożizzjonijiet adottati għall-implimentazzjoni tiegħu, kull ċittadin ta' l-Unjoni Ewropea li jirrisjedi fi Stat Membru li mhux ċittadin tiegħu għandu jkollu d-dritt li jivvota u joħroġ għall-elezzjoni għall-Parlament Ewropew fl-Istat Membru li fih huwa residenti, bl-istess kundizzjonijiet ta' ċittadini ta' dak l-Istat. Dan id-dritt jista' jkun eżerċitat suġġett għal arranġamenti dettaljati adottati mill-Kunsill, huwa u jaġixxi bl-unanimità fuq proposta mill-Kummissjoni u wara li jikkonsulta lill-Parlament Ewropew; dawn l-arranġamenti jistgħu jipprovdu għal derogi meta ġġustifikati minn problemi speċifiċi għal Stat Membru.' (enfasi ta' l-awtur) Għandu jkun innutat li t-Trattat jipprovdi drittijiet elettorali għal persuni li m'humiex ċittadini li huma residenti fi stat membru ieħor, waqt li ma ċċaħħadx liċ-ċittadini minn dawk l-istess drittijiet fl-istat membru tagħhom stess. Fi kliem ieħor, it-Trattat jikkonferixxi drittijiet ġenwini ġodda fuq iċ-ċittadini ta' l-Unjoni, aktar milli jissostitwixxi drittijiet eżistenti. Id-drittijiet elettorali taċ-ċittadini minn dak iż-żmien 'l hawn kienu kkonsolidati fil-Karta tad-Drittijiet Fundamentali u fit-Trattat li jistabbilixxi Kostituzzjoni għall-Ewropa Artikolu 39 tal-Karta tad-Drittijiet Fundamentali ta' l-Unjoni Ewropea u Artikolu II-99 tat-Trattat li jistabbilixxi Kostituzzjoni għall-Ewropa. . Il-Parlament dejjem kien favur estensjoni ta' dawn id-drittijiet Kif muri fl-Opinjoni tal-Kumitat għal-Libertajiet Ċivili, il-Ġustizzja u l-Intern (Emenda 3), adottata bħala emenda għal Premessa 1. . Id-Direttiva ta' l-1993 Wara Maastricht, il-leġiżlazzjoni ta' l-1993 fittxet li tistipula arranġamenti dettaljati sabiex "tabolixxi l-ħtieġa tan-nazzjonalità li bħalissa teżisti fil-biċċa l-kbira ta' l-Istati Membri sabiex jiġu eżerċitati dawn id-drittijiet" Ir-raba' premessa tad-Direttiva tal-Kunsill 93/109/KE. . Id-Direttiva 93/109/KE, waqt li rrispettat kif dovut il-prinċipji tas-sussidjarjetà u proporzjonalità, waqfet 'il bogħod mill-armonizzazzjoni tas-sistemi elettorali nazzjonali. Madankollu, waqt li ppruvat tirrispetta l-libertà taċ-ċittadin li jagħżel fejn jeżerċita d-drittijiet elettorali tiegħu jew tagħha, din għażlet li tintepreta t-Trattat b'mod ristrett billi għaqqdet flimkien żewġ drittijiet speċifiċi, id-dritt tal-vot u d-dritt li wieħed joħroġ bħala kandidat. Safejn huwa kkonċernat id-dritt li wieħed ikun fuq ir-reġistru elettorali, huwa l-każ li ħafna nies jistgħu jkunu rreġistrati biex jivvutaw f'iktar minn post wieħed f'residenzi differenti ġewwa l-istat membru tagħhom u oħrajn. Il-leġiżlazzjoni fittxet li tiżgura li, minkejja reġistrazzjonijiet multipli, iċ-ċittadini fil-fatt jivvutaw darba biss. Hi applikat l-istess approċċ għall-kandidatura. Fl-1993 ġiet stabbilita sistema kkumplikata ta' skambju ta' informazzjoni li permezz tagħha (i) iċ-ċittadin li jixtieq jirreġistra kellu jipprovdi, minbarra l-verifiki normali ta' identità u residenza, dikjarazzjoni formali ta' l-intenzjoni tiegħu jew tagħha li jivvutaw jew joħorġu bħala kandidati darba biss, u jekk xtaqu joħorġu bħala kandidati, ċertifikazzjoni uffiċjali minn awtorità kompetenti ta' l-istat ta' oriġini li hu jew hi ma kinux skwalifikati milli joħorġu; (ii) l-awtoritajiet fl-istat membru ta' residenza jridu jiċċekkjaw jekk l-individwu kellux projbizzjoni milli jeżerċita d-drittijiet elettorali tiegħu jew tagħha fl-istat membru ta' oriġini u, fi kwalunkwe każ, kellhom jinfurmaw lill-istat membru ta' oriġini bl-identità taċ-ċittadini tiegħu rreġistrati biex jivvutaw u biex joħorġu bħala kandidati fil-post tar-residenza tagħhom; u (iii) l-awtoritajiet ta' l-istat membru ta' oriġini kellhom jiżguraw li l-istess individwi ma jivvutawx jew joħorġu bħala kandidati f'darhom. L-esperjenza prattika tissuġġerixxi li l-proċeduri amministrattivi għall-iskambju neċessarju ta' informazzjoni huma wisq ingumbranti biex jaħdmu b'mod effiċjenti jew biex ikunu effettivi fil-ħin. B'mod partikulari, il-ħtieġa li tkun ipprovduta ċertifikazzjoni formali ta' l-eliġibiltà li wieħed joħroġ bħala kandidat tidher li hi ostakolu insormontabbli fil-każ tal-parti l-kbira ta' l-istati membri. Sar jidher ċar li l-liġi elettorali u s-sorveljanza nazzjonali u/jew deċentralizzata tagħha baqgħu wisq differenti madwar l-UE 27, u, tant ieħor, li l-approssimazzjoni ta' dawn il-prattiki nazzjonali ffavuriti mill-UE tieħu ħafna żmien u flus u tkun ta' ndħil kbir. Problemi speċifiċi huma relatati ma' l-identifikazzjoni ta' l-awtorità kompetenti, l-ifformattjar tad-dejta, in-nuqqas ta' skadenzi, u t-trasletteralizzazzjoni. Kif nafu, il-parteċipazzjoni fl-elezzjonijiet għall-Parlament Ewropew naqset b'mod konsistenti minn 63% mill-1979 għal inqas minn 46% fl-2004. Għalkemm hu diffiċli li wieħed jikseb dejta preċiża, jidher li ftit ċittadini ta' l-UE kienu qed jirreġistraw għall-vot barra l-istat ta' oriġini tagħhom. Fl-2004 biss 57 persuna li m'humiex ċittadini ħarġu bħala kandidati Minn total ta' 8974 kandidat. . Minkejja dan, ir-riċerka tal-Kummissjoni identifikat żieda gradwali fin-numru ta' nies li xtaqu jeżerċitaw id-dritt tal-vot tagħhom barra l-istat ta' oriġini tagħhom Il-figuri tentattivi tal-Kummissjoni jissuġġerixxu l-irduppjar tan-numru mill-1994 sa l-2004. . Bil-mobilità dejjem akbar tal-popolazzjoni wara t-tkabbir ta' l-2004, nistgħu nistennew li t-tendenza tibqa' tikber. Waħda mir-raġunijiet għall-parteċipazzjoni tant baxxa s'issa hija li persuni li m'humiex ċittadini huma skoraġġiti - u f'ċerti każi anke pprojbiti - milli jingħaqdu ma' partiti politiċi fl-istat ta' residenza tagħhom. Il-Kummissjoni għandha raġun titħasseb dwar din is-sitwazzjoni, u l-Parlament għandu jinkoraġġixxi l-isforzi ulterjuri kollha biex jinforma lil persuni li m'humiex ċittadini bid-drittijiet elettorali tagħhom (skond l-Artikolu 12 tad-Direttiva 93/109/KE). Il-partiti politiċi għandhom jilqgħu ċ-ċittadini kollha ta' l-UE tkun xi tkun iċ-ċittadinanza tagħhom. Il-partiti politiċi fil-livell Ewropew għandhom dmir partikulari li jinkoraġġixxu l-impenn attiv taċ-ċittadini ta' l-UE fil-proċessi politiċi ta' l-Unjoni Ewropea. Il-bidliet proposti Wara li għamlet l-istudju tagħha dwar l-elezzjonijiet ta' l-2004 u wara li kkonsultat ma' ħafna, il-Kummissjoni kkonkludiet li ftit li xejn hemm provi ta' voti doppji fl-elezzjonijiet parlamentari Ewropej Pjuttost jista' jingħad li n-nuqqas ta' nies li jivvutaw hija theddida akbar minn dik ta' nies li jivvutaw darbtejn jew iktar. . Hija kkunsidrat numru ta' għażliet, inkluż iż-żamma tas-sistema attwali bl-effett deprimenti tagħha fuq in-numru ta' individwi li jagħżlu li jisfruttaw id-drittijiet elettorali iktar wiesgħa tagħhom kif joħorġu miċ-ċittadinanza Ewropea. Il-Kummissjoni għalhekk ipproponiet numru ta' miżuri li huma mfassla biex jissimplifikaw il-proċedura u biex inaqqsu l-piż fuq l-awtoritajiet elettorali u fuq l-individwi. Hija tipproponi li tneħħi s-sistema attwali ta' skambju ta' informazzjoni iżda żżomm id-dikjarazzjoni individwali li wieħed mhux ser jivvota jew joħroġ bħala kandidat darbtejn, issaħħaħ il-verifiki ex-post u żżid il-penali għall-ksur ta' l-obbligi. Iċ-ċertifikazzjoni speċjali dwar l-eliġibilità tal-kandidati wkoll tkun abolita. Fl-opinjoni tar-rapporteur, il-Parlament għandu jilqa' dawn il-proposti tekniċi mingħajr riżerva. Il-Parlament għandu wkoll jilqa' b'sodisfazzjon l-intenzjoni li jingħata effett għal dawn il-bidliet fil-ħin għall-elezzjonijiet ta' l-2009, l-inklużjoni tal-klawżola ta' reviżjoni wara l-2009, u r-rekwiżit għall-istati membri li jinfurmaw lill-Kummissjoni dwar kif qed jagħmlu t-traspożizzjoni ta' din id-Direttiva fil-liġi nazzjonali. Il-Parlament għandu jinsisti li jinżamm infurmat bis-sħiħ mill-Kummissjoni dwar il-progress tat-traspożizzjoni. L-objettivi tal-Parlament Waqt li l-Parlament ma jkollux diffikultà bis-sustanza teknika tal-bidliet proposti, tibqa' l-kwistjoni ta' l-interpretazzjoni tal-liġi primarja, liema interpretazzjoni, fl-opinjoni tar-rapporteur, hija ristretta wisq fil-kwistjoni li jingħata effett għad-dritt li wieħed joħroġ bħala kandidat fi stat membru li mhux dak ta' l-oriġini tiegħu. Il-problema hija partikolarment akuta fir-rigward ta' kandidati potenzjali li għandhom ċittadinanza doppja. L-interess tal-Parlament huwa li jżid kemm jista' jkun in-numru ta' nies li jagħżlu li jeżerċitaw id-drittijiet elettorali tagħhom bis-sħiħ. Fiż-żmien ta' mobilità akbar taċ-ċittadini min-naħa għall-oħra tal-fruntieri interni ta' l-Unjoni, huwa mixtieq li d-drittijiet elettorali jsiru mobbli kemm jista' jkun ġewwa s-suq wieħed politiku. Wieħed ifakkar li l-Att ta' l-1976 jipprojbixxi l-vot doppju (Artikolu 9). Ma jipprojbixxix li wieħed joħroġ bħala kandidat f'aktar minn kostitwenza elettorali waħda. Il-kwistjoni tal-kandidatura, għaldaqstant, tibqa' kwistjoni ta' liġi nazzjonali (Artikolu 8). L-'arranġamenti dettaljati' preskritti f'din id-Direttiva fl-Artikolu 19(2) iridu jkunu limitati għal dak li hu strettament neċessarju biex jingħata effett lil żewġ drittijiet intenzjonati - jiġifieri, kemm tal-vot u kemm li wieħed joħroġ bħala kandidat fi stat li mhux dak ta' l-oriġini tiegħu. Dan jinkludi arranġamenti għall-istati membri biex jiżguraw li l-liġi tkun osservata. Il-Kunsill, madankollu, jista' ma jintroduċix kundizzjonijiet ġodda fil-livell ta' l-UE għall-eżerċizzju tad-dritt li wieħed joħroġ bħala kandidat minn barra jew lil hinn minn dawk previsti fil-liġi nazzjonali. Id-Direttiva 93/109 hi għalhekk sproporzjonata f'ta' l-anqas tliet aspetti. L-ewwelnett, skond l-Artikolu 3(b), persuna li hi ċittadin tista' tivvota jew toħroġ bħala kandidat 'minbarra f'każ li tiġi mċaħħda minn dawn id-drittijiet skond l-Artikoli 6 u 7'. Skond l-Artikolu 7 l-istat ta' residenza huwa obbligat li jżomm lil ċittadin milli jivvota malli jkun ippruvat li din il-persuna kienet imċaħħda minn dawk id-drittijiet 'minħabba xi deċiżjoni individwali tal-liġi ċivili jew tal-liġi kriminali' fl-istat ta' oriġini. L-istat ta' residenza jrid jieħu tali azzjoni preventiva mingħajr ma jingħata kas jekk l-individwu kienx ikun imċaħħad mid-drittijiet elettorali tiegħu jew tagħha skond il-liġi nazzjonali ta' l-istat ta' residenza kkonċernat għall-istess reat u bl-istess mod. L-istat ta' residenza m'huwiex intitolat li juża d-diskrezzjoni tiegħu fuq bażi ta' kull każ għalih fid-dawl tal-leġiżlazzjoni nazzjonali tiegħu. Għalhekk, jista' jkun li individwu jkun ippenalizzat b'mod inġust u li ssir diskriminazzjoni kontrih jew kontriha fuq il-bażi taċ-ċittadinanza tiegħu jew tagħha. Barra minn hekk, skond l-Artikolu 6(1), ċittadin huwa prekluż milli joħroġ bħala kandidat jekk imċaħħad legalment mid-dritt tiegħu jew tagħha li joħroġ jew toħroġ 'bil-liġi ta' l-Istat Membru tar-residenza jew il-liġi ta' l-Istat Membru taċ-ċittadinanza'. It-tieni aspett jipprovoka l-istess kritika kif imressqa hawn fuq rigward tad-dritt tal-vot. Huwa interresanti li din il-projbizzjoni globali hija marbuta biss ma' l-elezzjonijiet għall-Parlament Ewropew. Safejn għandhom x'jaqsmu l-elezzjonijiet muniċipali, l-istati ta' residenza għandhom is-setgħa tad-diskrezzjoni: '… jistgħu jipprovdu li … m'għandux jitħalla … ' Artikolu 5(1) tad-Direttiva tal-Kunsill 94/80/KE ta' Diċembru 1994 li tistipula arranġamenti dettaljati għall-eżerċizzju tad-dritt tal-vot u tal-kandidatura f'elezzjonijiet muniċipali minn ċittadini ta' l-Unjoni li jgħixu fi Stat Membru li tiegħu mhumiex ċittadini, ĠU L 368 of 31/12/1994, p.38. Finalment, u bi ksur apparenti ta' l-Att ta' l-1976, l-Artikolu 4 tad-Direttiva ta' l-1993 jistipula b'mod kategoriku li: 'L-ebda persuna ma tista' toħroġ bħala kandidat f'iktar minn Stat Membru wieħed fl-istess elezzjoni.' Projibizzjoni bħal din tmur lil hinn minn dak li hu strettament neċessarju biex ikun żgurat li ċittadin ta' l-UE joħroġ bħala kandidat skond l-istess kundizzjonijiet li 'titlob il-liġi' ta' l-istat ta' residenza 'miċ-ċittadini tiegħu' (Artikolu 3(b)). Din il-projbizzjoni hija sproporzjonata għaliex l-istat membru jista' jiddeċiedi li m'għandu l-ebda oġġezzjoni skond il-liġi nazzjonali tiegħu għall-kandidaturi multipli. Fil-fatt, ħafna stati membri jippermettu kandidaturi multipli ġewwa l-istat tagħhom stess. (M'hemmx għalfejn wieħed iżid li kandidat li kien elett minn iktar minn kostitwenza waħda jrid jagħżel il-post li ser jirrapreżenta fil-Parlament). Fil-qosor, il-Parlament, meta jkun ikkonsultat dwar din id-Direttiva, għandu jressaq żewġ mistoqsijiet: Għaliex għandha ċ-ċaħda tad-dritt tal-vot u d-dritt li wieħed joħroġ bħala kandidat fi stat membru wieħed iċċaħħad awtomatikament liċ-ċittadin mill-istess drittijiet fi stat ieħor? Għaliex kandidat m'għandux ikollu d-dritt li joħroġ bħala kandidat f'iktar minn stat membru wieħed fl-istess ħin? OPINJONI TAL-KUMITAT GĦAL-LIBERTAJIET ĊIVILI, IL-ĠUSTIZZJA U L-INTERN għall-Kumitat għall-Affarijiet Kostituzzjonali dwar il-proposta għal direttiva tal-Kunsill li temenda d-Direttiva 93/109/KE tas-6 ta' Diċembru 1993 dwar ċerti arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għall- Parlament Ewropew għaċ-ċittadini ta' l-Unjoni residenti fi Stat Membru li ma twieldux fih Rapporteur għal opinjoni: Ignasi Guardans Cambó ĠUSTIFIKAZZJONI QASIRA I. Sfond għall-proposta tal-Kummissjoni Skond l-Artikolu 19 tat-Trattat li jistabbilixxi l-Komunità Ewropea, ' kull ċittadin ta' l-Unjoni Ewropea li jirrisjedi fi Stat Membru li mhux ċittadin tiegħu għandu jkollu d-dritt li jivvota u joħroġ għall-elezzjoni għall-Parlament Ewropew fl-Istat Membru li fih huwa residenti, bl-istess kundizzjonijiet ta' ċittadini ta' dak l-Istat. ' L-arranġamenti dettaljati għall-eżerċizzju tad-dritt tal-vot u biex wieħed ikun jista' joħroġ bħala kandidat huma stipulati fid-Direttiva 93/109/KE. L-objettivi ta' din id-Direttiva huma li tkun żgurata l-parteċipazzjoni taċ-ċittadini kollha ta' l-Unjoni fl-elezzjonijiet tal-Parlament Ewropew, li ċ-ċittadini kollha jkunu mħeġġa jipparteċipaw f'dawn l-elezzjonijiet, u sabiex ikunu garantiti l-istess drittijiet elettorali għaċ-ċittadini kollha li jirrisjedu fl-istess pajjiż (ċittadini jew mhux ċittadini) Id-Direttiva tiddikjara li l-ebda ċittadin ma jista' jivvota iktar minn darba jew joħroġ bħala kandidat f'iktar minn Stat Membru wieħed fl-istess elezzjoni (Artikolu 4 tad-Direttiva) Ara anke l-Artikolu 8 ta' l-Att ta' l-20 ta' Settembru 1976 rigward l-elezzjoni ta' rappreżentanti tal-Parlament Ewropew permezz ta' votazzjoni universali diretta. . Madankollu, fid-dawl ta' l-esperjenza miksuba mill-elezzjonijiet Ewropej f'Ġunju 2004, il-Kummissjoni ħasset li għandu jkun possibbli li tiġi simplifikata l-proċedura u għalhekk ippreżentat din il-proposta għal direttiva. Id-Direttiva għandha l-għan li tneħħi l-obbligu għall-Istati Membri li jaqsmu informazzjoni (Artikolu 13), li ssaħħaħ id-dispożizzjonijiet għal sanzjonijiet fil-każ ta' dikjarazzjoni falza (Artikolu 13), u li tneħħi l-obbligu għal kandidati li jipprovdu attestazzjoni li huma eliġibbli li joħorġu bħala kandidat (Artikoli 6 u 10). L-Ambitu tad-Direttiva Din id-Direttiva tirrigwada biss iċ-ċittadini ta' l-Unjoni li jirrisjedu fi Stat Membru li tiegħu mhumiex ċittadini. Ġeneralment, id-Direttiva ma titkellimx dwar - ċittadini b'ċittadinanza doppja - ċittadini ta' pajjiż terz Ċittadinanza doppja Fil-Komunikazzjoni tagħha dwar l-elezzjonijiet Ewropej ta' l-2004 COM(2006)0790 . , il-Kummissjoni tkellmet dwar il-problemi li jistgħu jkunu marbuta maċ-ċittadinanza doppja jew multipla (ta' iktar minn Stat Membru wieħed). F'każijiet bħal dawn, ikun impossibbli li jkun żgurat li ċittadin ma jivvotax iktar minn darba, li huwa ksur ta' l-Artikolu 8 ta' l-Att ta' l-20 ta' Settembru 1976 fir-rigward ta' l-elezzjoni ta' rappreżentanti tal-Parlament Ewropew permezz ta' votazzjoni universali diretta. Din il-kwistjoni ma taqax fl-ambitu tad-Direttiva 93/109/KE iżda hija sors potenzjali ta' voti doppji u l-Kummissjoni għandha għalhekk tistudja l-għażliet sabiex ikunu evitati sitwazzjonijiet simili. Ċittadini ta' pajjiż terz Din id-Direttiva tittratta biss ċittadini ta' l-Unjoni u ma tkoprix il-parteċipazzjoni possibbli ta' ċittadini ta' pajjiżi terzi fl-elezzjonijiet tal-Parlament Ewropew. Madankollu, żviluppi riċenti fil-każistika fil-Qorti Ewropea tal-Ġustizzja jixraq li jissemmew. Il-Qorti ġiet ikkonsultata dwar jekk Stat Membru jkunx ġustifikat li jestedni d-dritt tal-vot fl-elezzjonijiet tal-Parlament Ewropew għal ċittadini minn pajjiżi terzi, bħal ċittadini tal-Commonwealth li jissodisfaw ċerti kundizzjonijiet ('jikkwalifikaw bħala ċittadini tal-Commonwealth'), jgħixu f'territorju Ewropew bħal Ġibiltà. Fis-sentenza tagħha tat-12 ta' Settembru 2006 Każ C-145/04 Renju ta' Spanja, Renju Unit tal-Gran Brittanja u l-Irlanda ta' Fuq , il-Qorti rrimarkat li la l-Artikolu 190 KE u lanqas l-Att ta' l-1976 jidditerminaw b'mod ċar jew preċiż min hu eliġibbli li jkollu d-dritt għall-vot u li joħroġ bħala kandidat għall-Parlament Ewropew Punt 70 tas-Sentenza. , waqt li l-Artikolu 8 ta' l-Att ta' l-1976 jiddikjara li l-proċedura elettorali hija regaolat minn dispożizzjonijiet nazzjonali Punt 69 tas-Sentenza. f'kull Stat Membru. Il-Qorti tikkonkludi li 'id-definizzjoni tal-persuni intitolati għall-vot u li joħorġu bħala kandidati fl-elezzjonijiet tal-Parlament Ewropew hija l-kompetenza ta' kull Stat Membru f'konformità mal-liġi Komunitarja, u li l-Artikoli 189 KE, 190 KE, 17 KE u 19 KE ma jipprekludux lill-Istati Membri milli jiggarantixxu d-dritt tal-vot u li persuni joħorġu bħala kandidati għal ċerti persuni li għandhom rabtiet mill-qrib magħhom, barra minn dawk li huma ċittadini tagħhom jew ċittadini ta' l-Unjoni residenti fit-territorju tagħhom' . Din is-sentenza turi li huwa possibbli għal persuni ta' ċittadinanza ta' pajjiż terz li jkollhom id-dritt għall-vot u li jkunu eletti fil-Parlament Ewropew, iżda l-Istati Membri kkonċerntati jridu jiddeċiedu jekk għandhom jagħtu dawn id-drittijiet jew le. Il-pożizzjoni tar-Rapporteur Ir-rapporteur jappoġġja l-għan tal-Kummissjoni li tissimplifika l-proċeduri għal ċittadini Ewropej li jixtiequ jivvotaw jew joħorġu għall-elezzjoni fl-Istat Membru fejn huma residenti. Fis-sens tikkontribwixxi għall-ħolqien ta' komunità politika Ewropea, din id-Direttiva hija utli u neċessarja. Sfortunatament, meta wieħed jikkunsidra l-klima politika attwali fl-Unjoni Ewropea, huwa impossibbli li tiġi stabbilita sistema elettorali waħdanija. Madankollu, jkun utli jekk, wara l-elezzjonijiet Ewropej ta' l-2009, il-Kummissjoni tagħmel proposta fir-rigward ta' din il-kwistjoni, li mbagħad tkun tista' tiġi studjata mill-Kunsill u l-Parlament. L-emendi l-oħrajn ippreżentati mir-rapporteur għandhom l-għan li jiżguraw li l-arranġamenti dettaljati għall-votazzjoni u sabiex wieħed joħroġ bħala kandidat li huma applikabbli għal ċittadini ta' l-Unjoni li jivvotaw fl-Istat Membru ta' residenza tagħhom ikunu identiċi għall-arranġamenti applikabbli għal ċittadini ta' dak l-Istat Membru, kif ukoll sabiex tkun faċilitata l-implimentazzjoni prattika tad-Direttiva. Il-Kumitat għal-Libertajiet Ċivili, il-Ġustizzja u l-Intern jistieden lill- Kumitat għall-Affarijiet Kostituzzjonali, bħala l-kumitat responsabbli, sabiex jinkorpora l-emendi li ġejjin fir-rapport tiegħu: Test propost mill-Kummissjoni Għadu mhux ippubblikat fil-ĠU. PREMESSA -1 A (ġdida) (-1a) Hemm bżonn li jkun garantit b'mod effiċjenti u prattiku li ċ-ċittadini ta' l-Unjoni li jgħixu fi Stat Membru li tiegħu mhumiex ċittadini, jeżerċitaw b'mod sħiħ id-drittijiet politiċi tagħhom , fosthom, l-iktar importanti d-dritt għal vot u d-dritt li jkunu kandidati fl-elezzjonijiet għall-Parlament Ewropew fil-pajjiż tar-residenza tagħhom. PREMESSA -1 B (ġdida) (-1b) Huwa ta' dispjaċir li l-elezzjonijiet għall-Parlament Ewropew mhumiex vera elezzjonijiet Ewropej iżda jiddependu fuq sebgħa u għoxrin sistema elettorali differenti, minħabba n-nuqqas ta' liġi elettorali komuni, sitwazzjoni li sfortunatament ma tistax tkun irrimedjata fil-klima politika preżenti. (1) Ir-rapport tal-Kummissjoni dwar l-applikazzjoni għall-elezzjonijiet ta' l-2004 tad-Direttiva tal-Kunsill 93/109/KE li jistipula arranġamenti dettaljati għall-eżerċizzju tad-dritt tal-vot u tal-kandidatura fl-elezzjonijiet tal-Parlament Ewropew għall-ċittadini ta' l-Unjoni residenti fi Stat Membru fejn ma twieldux wera l-ħtieġa li jiġu emendati ċerti dispożizzjonijiet tad-Direttiva. (1) Ir-rapport tal-Kummissjoni dwar l-applikazzjoni għall-elezzjonijiet ta' l-2004 tad-Direttiva tal-Kunsill 93/109/KE li jistipula arranġamenti dettaljati għall-eżerċizzju tad-dritt tal-vot u tal-kandidatura fl-elezzjonijiet tal-Parlament Ewropew għall-ċittadini ta' l-Unjoni residenti fi Stat Membru fejn ma twieldux wera l-ħtieġa li jiġu emendati ċerti dispożizzjonijiet tad-Direttiva. Iċ-ċittadinanza ta' l-Unjoni tiggarantixxi l-istess drittijiet għaċ-ċittadini kollha ta' l-UE, kemm jekk twieldu jew jgħixu fl-Unjoni nfusha kif ukoll f'pajjiż terz. L-istituzzjonijiet Komunitarji għandhom għalhekk ikunu viġilanti meta jiżguraw li ċittadini ta' l-Unjoni residenti f'pajjiż terz ikunu kapaċi jeżerċitaw id-drittijiet tagħhom fil-każ ta' elezzjonijiet għall-Parlament Ewropew. PREMESSA 2 A (ġdida) (2a) Imur lil hinn mill-ambitu ta' din id-Direttiva u l-ebda mid-dispożizzjonijiet tagħha għandu jkollhom xi effett fuq il-leġiżlazzjoni interna ta' Stat Membru fir-rigward tal-possibilità ta' l-għoti tad-dritt tal-vot u u d-dritt li wieħed joħroġ bħala kandidat lil: (a) ċittadini ta' pajjiżi terzi li jirrisjedu f'dak l-Istat Membru; (b) ċittadini ta' l-Istat Membru li jirrisjedu f'pajjiżi terzi; (c) persuni mingħajr ċittadinanza u oħrajn li m'għandhomx iċ-ċittadinanza ta' kwalunkwe pajjiż li huma residenti fit-tul fi Stat Membru. ARTIKOLU 1, PUNT 1 A (ġdid) Artikolu 3 (Direttiva 93/109/KE) (1a) Artikolu 3 għandu jkun sostitwit minn dan li ġej: "L-Artikolu 3 Kwalunkwe individwu li fid-data tar-riferenza: (a) huwa ċittadin ta' l-Unjoni fis-sens tat-tifsira tat-tieni subparagrafu ta' l-Artikolu 8(1) tat-Trattat, (b) mhuwiex ta' nazzjonalità ta' l-Istat Membru ta' residenza, iżda jissodisfa l-istess kundizzjonijiet rigward id-dritt għal vot u l-eliġibilità tiegħu bħala kandidat kif il-liġi ta' l-Istat timponi fuq iċ-ċittadini, għandu jkollu d-dritt tal-vot u li joħroġ bħala kandidat fl-elezzjonijiet għall-Parlament Ewropew fl-Istat Membru ta' residenza skond l-istess arranġamenti ta' votazzjoni bħal ċittadini ta' dak l-Istat Membru, sakemm ma jkunx prekluż mill-eżerċizzju ta' dawk id-drittijiet skond l-Artikoli 6 u 7. Fejn, sabiex joħorġu bħala kandidati, iċ-ċittadini ta' l-Istati Membri ta' residenza jridu jkunu ilhom ċittadini għal ċertu perjodu minimu, iċ-ċittadini ta' l-Unjoni għandhom ikunu meqjusa li ssodisfaw dik il-kundizzjoni meta jkunu ċittadini ta' Stat Membru għall-istess perjodu." Ġustifikazzjoni L-arranġamenti ddettaljati u differenti tal-votazzjoni offruti lil ċittadini ta' Stat Membru (votazzjoni mill-bogħod jew votazzjoni permezz ta' prokura, eċċ.), għandhom ikunu offruti wkoll lill-votanti tal-Komunità. Artikolu 6, paragrafu 3, (Direttiva 93/109/KE) Għall-għanijiet tal-paragrafu 2 ta' dan l-Artikolu, l-Istat Membru tar-residenza għandu jgħarraf lill-Istat Membru ta' oriġini bid-dikjarazzjoni pprovduta fl-Artikolu 10(1).Għal dan il-għan, l-Istat Membru taċ-ċittadinanza għandu jgħaddi t-tagħrif meħtieġ li normalment ikollu fil-ħin u l-mod xieraq; din l-informazzjoni tista' tinkludi biss dettalji li huma strettament neċessarji għall-implimentazzjoni ta' dan l-Artikolu u tista' tintuża biss għal dak l-iskop. Jekk l-informazzjoni provduta tinvalida l-kontenut tad-dikjarazzjoni, l-Istat Membru ta' residenza għandu jieħu l-passi xierqa sabiex jirrifjuta l-kandidatura lill-persuna kkonċernata. Għall-għanijiet tal-paragrafu 2 ta' dan l-Artikolu, l-Istat Membru tar-residenza għandu jgħarraf lill-Istat Membru ta' oriġini bid-dikjarazzjoni pprovduta fl-Artikolu 10(1) , billi jipprovdi lill-Istat bil-forma msemmija fl-Artikolu 10(2) . Għal dan il-għan, l-Istat Membru taċ-ċittadinanza għandu jgħaddi t-tagħrif meħtieġ li normalment ikollu fil-ħin u l-mod xieraq; din l-informazzjoni tista' tinkludi biss dettalji li huma strettament neċessarji għall-implimentazzjoni ta' dan l-Artikolu u tista' tintuża biss għal dak l-iskop. Jekk l-informazzjoni provduta tinvalida l-kontenut tad-dikjarazzjoni, l-Istat Membru ta' residenza għandu jieħu l-passi xierqa sabiex jirrifjuta l-kandidatura lill-persuna kkonċernata. Ġustifikazzjoni Id-dikjarazzjoni formali msemmija fl-Artikolu 10 għandha tintbagħat lill-Istat Membru ta' l-oriġini. Ikun aktar faċli għall-Istati Membri li jitrattaw dawn id-dikjarazzjonijiet jekk dawn ikollhom format standard. ARTIKOLU 1, PUNT 3 , PUNTI (B) u (C) Artikolu 10, paragrafi 2 u 3, (Direttiva 93/109/KE) (b) il-paragrafu 2 għandu jitneħħa; (b) il-paragrafu għandu jkun sostitwit mit-test li ġej: 'Din id-dikjarazzjoni formali għandha ssir bl-użu tal-formola fl-Anness I.' (c) il-paragrafu 3 jsir paragrafu 2; Ġustifikazzjoni Id-dikjarazzjoni formali msemmija fl-Artikolu 10 għandha tintbagħat lill-Istat Membru ta' l-oriġini. Ikun aktar faċli għall-Istati Membri li jitrattaw dawn id-dikjarazzjonijiet jekk dawn ikollhom format standard. ARTIKOLU 1, PUNT 3 A (ġdid) Artikolu 12 (Direttiva 93/109/KE) (3a) Is-subparagrafu li ġej għandu jiżdied ma' l-Artikolu 12: 'L-arranġamenti ddettaljati tal-votazzjoni għall-eżerċitar tad-dritt tal-voti għal votanti tal-Komunità, għandhom ikunu l-istess bħal dawk taċ-ċittadini ta' l-Istat Membru ta' residenza.' Ġustifikazzjoni L-arranġamenti ddettaljati differenti tal-votazzjoni offruti lil ċittadini ta' Stat Membru (votazzjoni mill-bogħod jew votazzjoni permezz ta' prokura, eċċ.), għandhom ikunu offruti wkoll lill-votanti tal-Komunità. ARTIKOLU 1, PUNT 4 A (ġdid) Artikolu 15 a (ġdid) (Direttiva 93/109/KE) (4a) Artikolu 15a għandu jiżdied mal-Kapitolu IV: 'L-Istati Membri huma obbligati li jinnotifikaw lill-Kummissjoni fi żmien sitt xhur mid-dħul fis-seħħ ta' din id-Direttiva, dwar l-awtorità elettorali kompetenti responsabbli għall-implimentazzjoni ta' l-obbligi ta' din id-Direttiva. Il-Kummissjoni għandha tressaq dan it-tagħrif lill-Istati Membri kollha.' Artikolu 16 (Direttiva 93/109/KE) Il-Kummissjoni, fuq il-bażi ta' informazzjoni mogħtija mill-Istati Membri, għandha tirrapporta lill-Parlament Ewropew u l-Kunsill dwar l-applikazzjoni ta' din id-Direttiva fl-elezzjonijiet għall-Parlament Ewropew ta' l-2009, flimkien ma', jekk xieraq, proposta għall-emenda għal din id-Direttiva. Dan ir-rapport għandu janalizza b'mod partikolari l-applikazzjoni ta' l-Artikoli 4 u 13. Il-Kummissjoni, fuq il-bażi ta' informazzjoni mogħtija mill-Istati Membri, għandha tirrapporta lill-Parlament Ewropew u l-Kunsill dwar l-applikazzjoni ta' din id-Direttiva fl-elezzjonijiet għall-Parlament Ewropew ta' l-2009. Fuq il-bażi ta' dak it-tagħrif, il-Kummissjoni se tipprepara studju preliminarju bil-għan li tkun stabbilita sistema elettorali komuni għall-elezzjonijiet għall-Parlament Ewropew ta' l-2014. Għall-għanijiet ta' l-ewwel subparagrafu, l- Istati Membri għandhom jikkooperaw bejniethom biex jagħmlu kontrolli wara l-elezzjonijiet dwar il-possibbiltà ta' votazzjoni doppja u kandidatura doppja; dawn il-kontrolli jistgħu jikkonċentraw fuq sitwazzjonijiet fejn hemm probabbiltà akbar ta' vot doppju u kandidatura doppja. L- Istati Membri għandhom jikkooperaw bejniethom biex jagħmlu kontrolli wara l-elezzjonijiet dwar il-possibbiltà ta' votazzjoni doppja u kandidatura doppja; dawn il-kontrolli jistgħu jikkonċentraw fuq sitwazzjonijiet fejn hemm probabbiltà akbar ta' vot doppju u kandidatura doppja. ARTIKOLU 1, PUNT 5 A (ġdid) Anness I (ġdid) (Direttiva 93/109/KE) (5a) L-Anness I li ġej għandu jiżdied: Dikjarazzjoni formali għal ċittadin ta' l-Unjoni li jgħix fi Stat Membru li tiegħu mhuwiex ċittadin sabiex ikun kandidat fl-elezzjonijiet għall-Parlament Ewropew. Isem ta' l-Istat ta' residenza: ______________ Isem ta' l-Istat ta' oriġini: ______________ Dikjarazzjoni ta' eliġibilità f'każ ta' kandidatura għall-elezzjonijiet għall-Parlament Ewropew fi Stat Membru minbarra dak ta' nazzjonalità Jiena, hawn taħt iffirmat(a) Kunjom:__________________ Nazzjonalità:_____________ Numru tal-karta ta' l-identità/passaport: ______________ maħruġ(a) ____________ f'____________ Indirizz fl-Istat ta' residenza: niddikjara li Jiena minix kandidat(a) għall-elezzjonijiet għall-Parlament Ewropew fi stat membru ieħor minbarra fl-Istat ta' residenza tiegħi kif indikat hawn fuq; Jiena ma ġejtx imċaħħad mid-dritt li nkun kandidat fl-Istat Membru ta' l-oriġini tiegħi kif indikat hawn fuq; Post ta' l-aħħar reġistrazzjoni tiegħi fuq il-listi elettorali f'___________________(isem ta' l-Istat ta' oriġini): Jiena ninsab infurmat li kwalunkwe ineżattezza f'din id-dikjarazzjoni hija offiża kriminali skond il-leġiżlazzjoni ta' l-Istat Membru ta' residenza tiegħi. Magħmula f'____________, il-______________. PROĊEDURA Kumitat responsabbli Opinjoni mogħtija minn Data tat-tħabbir fis-seduta plenarja Rapporteur ta' opinjoni: Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali Sostitut(i) (skond l-Artikolu 178 (2)) preżenti għall-vot finali PROĊEDURA Emenda għal Direttiva 93/109/KE: id-dritt għall-vot u għall-kandidatura fl-elezzjonijiet għall-Parlament Ewropew għaċ-ċittadini ta' l-UE residenti fi Stat Membru li ma twieldux fih Data meta ġie kkonsultat il-Parlament Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali